พอดีวันนี้ลูกดิฉันล้มแล้วทับลงที่แขนตัวเอง ได้ยินเสียงกระดูกลั่น แล้วแกร้องไห้ค่ะ ดูเหมือนจะเจ็บแขน ดิฉันเลยจับบีบเบาๆดูแกก็ไม่มีอาการเจ็บหรือสะดุ้ง แต่แกไม่ยอมยกแขน ถ้ายกแขนเองคงจะเจ็บและจะร้องไห้ ดิฉันอยากรู้ว่าเป็นไปได้ไหมว่ากระดูกจะหัก หรือแค่เคล็ดคะ
สวัสดีคะ ถ้าเด็กล้มทับแขนตัวเองก็อาจจะมีโอกาสที่จะเรื่องของกระดูกหักได้ค่ะ เพราะกระดูกยังอ่อนคะ แต่อาจจะเป็นการหักแบบไม่ขาดออกจากกัน หรือ อาจจะมีการเคลื่อนน้อยมาก หรือไม่หักเลยก็ได้ค่ะ เนื่องจากกระดูกยืดหยุ่นมากค่ะ แต่อย่างไรก็ตาม ถ้าเด็กไม่ยอมยกแขนขึ้นมักจะต้องคิดถึงเรื่องของกระดูกหักก่อนค่ะแนะนำให้รีบพาลูกไปพบแพทย์ค่ะ เพื่อเอกซเรย์ค่ะอาจจะช่วยด้วยการพันแขนและยกสูงก่อนได้ค่ะ ยังไม่แนะนำให้รับประทานยาอะไรนะค่ะ ถ้ามีเรื่องของกระดูกหักอาจจะได้รับการเข้าเฝือกค่ะ แล้วแพทย์จะสั่งยาให้ค่ะ